Ettepanek Nõukogu määrus millega muudetakse tariifi- ja statistikanomenklatuuri ning ühist tollitariifistikku käsitleva määruse (EMÜ) nr 2658/87 I lisa /* KOM/2006/0696 lõplik */





[pic] | EUROOPA ÜHENDUSTE KOMISJON | Brüssel 17.11.2006 KOM(2006)696 lõplik Ettepanek NÕUKOGU MÄÄRUS millega muudetakse tariifi- ja statistikanomenklatuuri ning ühist tollitariifistikku käsitleva määruse (EMÜ) nr 2658/87 I lisa (komisjoni esitatud) SELETUSKIRI 1) ETTEPANEKU TAUST - Ettepaneku põhjused ja eesmärgid Käesoleva, nõukogu määrust käsitleva ettepaneku eesmärk on peatada ühepoolselt ühtse tollitariifistiku tollimaksude kohaldamine teatavate gruppi 30 kuuluvate kaupade (farmaatsiatooted) suhtes ja seetõttu muuta ka nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta. - Üldine taust - Kombineeritud nomenklatuuri grupp 30 hõlmab farmaatsiatooteid. - Kirurgias või stomatoloogias kasutatavad steriilsed imenduvad või mitteimenduvad käsnad klassifitseeritakse 2006. aastal harmoneeritud süsteemi 2002. aasta versiooni gruppidesse 39 või 60 (vastavalt toodete koostisainele). Stoomi korral kasutatavad vahendid klassifitseeritakse 2006. aastal harmoneeritud süsteemi 2002. aasta versiooni gruppi 39. Kõnealustele toodetele kehtib tollimaksumäär 6,5%. - Sellised tooted klassifitseeritakse alates 1. jaanuarist 2007, pärast kombineeritud nomenklatuuri ülekandmist 2007. aasta harmoneeritud süsteemi, kombineeritud nomenklatuuri gruppi 30 (Tollikoostöö Nõukogu 26. juuni 2004. aasta soovituse kohaselt heakskiidetud rahvusvahelise kaupade kirjelduse ja kodeerimise harmoneeritud süsteemi konventsioonile lisana esitatud nomenklatuuri muudatuste tulemusel). - Farmaatsiatooteid käsitlevate läbirääkimiste Uruguay vooru tulemusel on grupi 30 tooted tollimaksuvabad. - Rahva tervisega seotud põhjustel on ühendus huvitatud kõnealuste toodete ühepoolselt tollimaksust vabastamisest. - Ettepanekus käsitletavas valdkonnas kehtivad õigusnormid Nõukogu määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta. - Kooskõla Euroopa Liidu muude põhimõtete ja eesmärkidega Kooskõlas kaubandust, ettevõtlust, tervishoidu ja välissuhteid käsitlevate põhimõtetega. 2) Konsulteerimine huvitatud isikutega ja mõju hindamine - Konsulteerimine huvitatud isikutega Konsultatsioonimeetodid, peamised sihtvaldkonnad ja vastajate üldiseloomustus Tolliseadustiku komitee tariifi- ja statistikanomenklatuuri osakond (CNi sektor). Vastuste kokkuvõte ja nende arvessevõtmine Peatamised vastavad töörühmas konsultatsioonide käigus saavutatud kokkulepetele. - Ekspertarvamuste kogumine ja kasutamine Asjaomased teadus- ja ekspertiisivaldkonnad Tollieksperdid, kes esindavad liikmesriike tolliseadustiku komitees. Kasutatud metoodika Koosolekud. Põhilised organisatsioonid/eksperdid, kellega konsulteeriti Iga liikmesriigi määratud eksperdid. Kokkuvõte saadud nõuannetest ja nende kasutamisest Pöördumatute tagajärgedega tõsiste ohtude olemasolu ei ole nimetatud. Ekspertarvamuse avalikustamiseks kasutatud vahendid Ettepaneku avaldamine. - Mõju hindamine Talitustevahelised konsultatsioonid. Kasu tervishoiu seisukohalt. 3) ETTEPANEKU ÕIGUSLIK KÜLG - Kavandatud meetmete kokkuvõte Ettepanek nõukogu määruse kohta, millega muudetakse tariifi- ja statistikanomenklatuuri ning ühist tollitariifistikku käsitleva määruse (EMÜ) nr 2658/87 I lisa. - Õiguslik alus Asutamislepingu artikkel 26. - Subsidiaarsuse põhimõte Ettepanek tehakse ühenduse ainupädevusse kuuluvas valdkonnas. Subsidiaarsuse põhimõtet seetõttu ei kohaldata. - Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjus(t)el. Ei kohaldata. Kavandatud meetmed on kooskõlas põhimõtetega, mille eesmärk on lihtsustada menetlusi väliskaubandusega tegelevate ettevõtjate jaoks. - Õigusakti valik Kavandatud õigusakt: määrus. Muud õigusaktid ei ole piisavad järgmis(t)el põhjus(t)el: Vastavalt EÜ asutamislepingu artiklile 26 kiidab nõukogu ühepoolsete tollimaksumäärade kohaldamise peatamise ja tariifikvoodid heaks komisjoni ettepaneku põhjal kvalifitseeritud häälteenamusega. 4) Mõju eelarvele Saamata jäävad tollimaksud. Ettepanek NÕUKOGU MÄÄRUS millega muudetakse tariifi- ja statistikanomenklatuuri ning ühist tollitariifistikku käsitleva määruse (EMÜ) nr 2658/87 I lisa EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 26, võttes arvesse komisjoni ettepanekut[1], ning arvestades järgmist: (1) Uruguay vooru raames toimunud läbirääkimiste tulemusel nähti nõukogu määruse (EMÜ) nr 2658/87[2] I lisas sätestatud kombineeritud nomenklatuuris (CN) ette gruppi 30 kuuluvate farmaatsiatoodete tollimaksuvabastus. (2) Kirurgias või stomatoloogias kasutatavad steriilsed imenduvad või mitteimenduvad käsnad ja stoomi korral kasutatavad vahendid klassifitseeritakse praegu kombineeritud nomenklatuuri erinevatesse gruppidesse ning neile kohaldatakse 6,5%list tollimaksumäära. Alates 1. jaanuarist 2007 klassifitseeritakse need Tollikoostöö Nõukogu 26. juuni 2004. aasta soovituse kohaselt heakskiidetud rahvusvahelise kaupade kirjelduse ja kodeerimise harmoneeritud süsteemi konventsioonile lisana esitatud nomenklatuuri muudatuste tulemusel kombineeritud nomenklatuuri gruppi 30. (3) Rahva tervisega seotud põhjustel on ühendus huvitatud gruppi 30 kuuluvatele farmaatsiatoodetele kehtiva tollimaksuvabastuse ühepoolselt laiendamisest kõnealustele kaupadele. Seda tuleks teha tollimaksude peatamisega kindlaksmääramata ajaks. (4) Määrust (EMÜ) nr 2658/87 tuleks seetõttu vastavalt muuta. (5) Kuna käesoleva määrusega ette nähtud muudatust tuleks kohaldada samast kuupäevast kui 2007. aasta kombineeritud nomenklatuuri, mis on kehtestatud määrusega (EÜ) nr 1549/2006, peaks käesolev määrus jõustuma viivitamata ja seda tuleks kohaldada 1. jaanuarist 2007, ON VASTU VÕTNUD KÄESOLEVA MÄÄRUSE: Artikkel 1 Nõukogu määruse (EMÜ) nr 2658/87 I lisa teise osa (Tollimaksude loend) VI jaotise grupis 30 tehakse järgmine muudatus: a) kolmanda veeru kanne CNi rubriigi 3006 10 30 kohta asendatakse järgmisega: „6,5* ___________________ * Tollimaks ühepoolselt ja kindlaksmääramata ajaks peatatud.“ b) kolmanda veeru kanne CNi rubriigi 3006 91 00 kohta asendatakse järgmisega: „6,5* ___________________ * Tollimaks ühepoolselt ja kindlaksmääramata ajaks peatatud.“ Artikkel 2 Käesolev määrus jõustub selle Euroopa Liidu Teatajas avaldamise päeval. Seda kohaldatakse alates 1. jaanuarist 2007. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja FINANTSSELGITUS ETTEPANEKUTE KOHTA, MILLE MÕJU EELARVELE PIIRDUB AINULT TULUDE POOLEGA 1. ETTEPANEKU NIMETUS Ettepanek nõukogu määruse kohta, millega muudetakse tariifi- ja statistikanomenklatuuri ning ühist tollitariifistikku käsitleva määruse (EMÜ) nr 2658/87 I lisa. 2. EELARVERIDA: Peatükk ja artikkel: peatüki 12 artikkel 120. 3. FINANTSMÕJU ( Ettepanekul ei ole finantstagajärgi X Ettepanekul ei ole finantsmõju kulude poolele, kuid sellel on finantsmõju tulude poolele. Mõju on järgmine: Asjaomaste omatulude vähenemist on väga raske hinnata. Kõnealuse kahe toote impordi kohta puudub täpne statistika, kuna need klassifitseeritakse 2006. aastal muudesse alamrubriikidesse, kus kaubakäive on väga suur. 2005. aasta impordi alusel vähenevad tulud kahe toote puhul hinnanguliselt kuni 1 104 000 eurot (enne 25% mahaarvamist), mis vastab 2005. aasta prognoosile eelmisse harmoneeritud süsteemi samamoodi ülekantud kaupadelt saamatajääva tulu kohta. miljonites eurodes (üks koht pärast koma) Eelarverida | Tulud[3] | Algus | [aasta n] | Artikkel 120 | Mõju omavahenditele | 1/1/2007 | 828 000 | 4. PETTUSEVASTASED MEETMED Kohaldatakse ühenduse tolliseadustikuga ettenähtud tavapäraseid meetmeid. 5. Muud märkused [1] ELT C […] [2] ELT L 256, 7.9.1987. Määrust on viimati muudetud komisjoni määrusega (EÜ) nr 1549/2006 (ELT L 301, 31.10.2006, lk 1). [3] Traditsiooniliste omavahendite (põllumajandussaaduste tollimaksud, suhkru- ja tollimaksud) korral peab märgitud olema netosumma, st brutosumma pärast 25 % sissenõudmiskulude mahaarvamist.